Kapal penyerang amfibia Kelas Mistral

Kapal serangan amfibia Kelas Mistral adalah satu kelas kapal penyerang amfibia. Ia juga dikenali sebagai sebuah kapal pengangkut helikopter, dari Tentera Laut Perancis. Sebuah kapal kelas Mistral mampu mengangkut dan mengatur gerak 16 buah helikopter NHI NH90 atau Tigre, empat baj mendarat, sehingga 70 buah kenderaan termasuk 13 buah kereta kebal Leclerc, atau batalion kereta kebal Leclerc berkekuatan 40 buah, dan 450 anggota tentera. Kapal ini dilengkapkan dengan sebuah hospital dengan 69 buah katil, dan mampu beroperasi sebagai sebahagian daripada Pasukan Tindak Balas NATO, atau dengan pasukan pengaman Pertubuhan Bangsa Bersatu atau Kesatuan Eropah.

Dua buah kapal dalam kelas ini sedang berkhidmat dengan Tentera Laut Perancis: Mistral dan Tonnerre. Kerja-kerja ke atas kapal ketiga, Dixmude, telah dilancarkan pada April 2009 dan kapal keempat juga mungkin akan dibina.

Eksport

Pembelian oleh Mesir

Pada 7 Ogos 2015, satu sumber diplomatik Perancis mengesahkan bahawa Presiden Hollande telah berbincang dengan Presiden Mesir Abdel Fattah el-Sisi semasa lawatan beliau ke Mesir dalam satu majlis perasmian Terusan Suez Baharu di Ismailia. Seterusnya, Mesir dan Perancis memuktamadkan perjanjian untuk mendapatkan dua buah kapal kelas Mistral bekas Rusia bagi harga sekitar 950 juta euro, termasuk kos latihan kepada anak kapal Mesir. Bercakap di RMC Radio, Jean-Yves Le Drian, Menteri Pertahanan Perancis berkata Mesir telah membayar keseluruhan harga kapal-kapal ini. Mesir juga membeli helikopter Rusia yang akan digunakan di atas kapal ini.

Kapal-kapal

Rujukan

Pautan luar 

 Mistral class at Naval-Technology.com
 French Marine Nationale - Le BPC, un navire nouvelle génération
 globalsecurity.org
 DCN.fr
 Meretmarine.com
http://www.dcnsgroup.com/cen/mistral.html 
 'Mistral' Youtube Video

Kelas-kelas kapl perang amfibia
Kelas-kelas kapal pengangkut helikopter